KLASA: 007-02/23-01/1

URBROJ: 251-176-23-4

Zagreb, 16.3.2023.

**ZAPISNIK**

 **20. sjednice Školskog odbora održane 16. ožujka 2023.**

**Početak sjednice:** 18,00

**Prisutni članovi Školskog odbora:** Višnja Dianežević, Marija Dianežević, Marija Luković, Davor Radić

**Odsutni članovi Školskog odbora**: Drago Župarić Iljić, Ivana Kujundžić, Zvonimir Bulić,

Sjednici je prisutan ravnatelj Vatroslav Gabrić i Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 4 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 19. sjednice održane 20. siječnja 2023.
2. Donošenje Pravilnika o provedbi postupaka jednostavne nabave u Osnovnoj školi Odra
3. Donošenje Pravilnika o kućnom redu Osnovne škole Odra
4. Usvajanje Financijskog izvještaja 31.12.2022. sa Izvršenjem
5. Radni odnosi – davanje suglasnosti za zapošljavanje na radno mjesto kuhara/ice
6. Pitanja i prijedlozi

Ravnatelj predlaže **dopunu** dnevnog reda točkom *6. Suglasnost za isplatu nagrade za sudionike KA2 projekta* dok dosadašnja točka 6. postaje točka *7. Pitanja i prijedlozi.*

Predloženi *dnevni red sa dopunama* prihvaćen je jednoglasno (4 glasa „za“) te se prelazi na raspravu po pojedinim točkama.

**Ad. 1. Usvajanje zapisnika 19. sjednice održane 20. siječnja 2023.**

Predsjednica Školskog odbora pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik.

**Ad. 2.**  **Donošenje Pravilnika o provedbi postupaka jednostavne nabave u Osnovnoj školi Odra**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda. Na temelju Zakona o javnoj nabavi donesen je Pravilnik o provedbi postupaka jednostavne nabave u Osnovnoj školi Odra. U Pravilniku su vrijednosti izražene u eurima. U Pravilniku su postupci razrađeni u skladu sa Statutom.

Prijedlog se daje na raspravu.

Nakon provedene rasprave, predsjednica Školskog odbora daje prijedlog na glasovanje.

**Zaključak:** Jednoglasno se donosi Pravilnik o provedbi postupaka jednostavne nabave u Osnovnoj školi Odra.

**Ad. 3. Donošenje Pravilnika o kućnom redu Osnovne škole Odra**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Na inicijativu Vijeća roditelja došlo je do izmjena Pravilnika o kućnom redu. Održana je rasprava na Vijeću roditelja 15.3.2023. i rasprava na Učiteljskom vijeću 14.3.2023.

Prijedlog Pravilnika o kućnom redu se daje članovima na uvid.

Nakon provedene rasprave, predsjednica Školskog odbora daje prijedlog na glasovanje.

**Zaključak:** Jednoglasno se donosi Pravilnik o kućnom redu Osnovne škole Odra

**Ad. 4. Usvajanje Financijskog izvještaja 31.12.2022. sa Izvršenjem**

Predsjednica Školskog odbora daje obrazloženje po točki dnevnog reda.

Financijski izvještaj se izrađuje kvartalno, polugodišnji i godišnji usvaja Školski odbor. Godišnji financijski izvještaj čini Bilanca, PR RAS, P-VRIO, RAS funkcijski i Obveze. Svaki od navedenih izvještaja usklađen je i prihvaćen od strane osnivača.

Članovi su dobili Financijski izvještaj i Izvršenje u prilogu poziva.

Nakon provedene rasprave, predsjednica Školskog odbora daje prijedlog na glasovanje.

**Zaključak:** Prihvaća se Financijski izvještaj 31.12.2022. sa Izvršenjem.

**Ad. 5. Radni odnosi**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj navodi kako smo dobili suglasnost Ministarstva znanosti i obrazovanja za zapošljavanje kuhara te je proveden natječaj od 16.2. do 24.2.2023.

Nakon provedene rasprave, ravnatelj predlaže da se na radno mjesto kuhara zaposli Ivica Klasnić.

Članovi Školskog odbora jednoglasno daju suglasnost na **Odluku ravnatelja o zapošljavanju Ivice Klasnića na radno mjesto kuhara, na puno neodređeno vrijeme.**

**Ad. 6. Suglasnost za isplatu nagrade za sudionike KA2 projekta Research, discuss, grow: Becoming citizens**

Ravnatelj pohvaljuje školu pred članovima školskog odbora. Kolegica Ana Serenčeš je po završetku projekta poslala izvješće i dobili smo 100/100 bodova.

Nakon provedene rasprave, predsjednica Školskog odbora daje prijedlog na glasovanje.

**Zaključak:** Jednoglasno se donosi Odluka o isplati financijskih sredstava sudionicima projekta

Nije bilo drugih pitanja i prijedloga.

Predsjednica zaključuje sjednicu u 18,30 sati.

Zapisnik završava na četvrtoj (4) stranici.

|  |  |  |
| --- | --- | --- |
| Zapisničar: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |